Patricius Achimaş-Cadariu
Patricius (Dacoromanice Patriciu)  Achimaş-Cadariu natus die 14 Februarii 1976 in Claudiopoli) medicus gynaecologus et vir publicus Dacoromanicus est.

Munus 
Postquam scholam anno 1994 finivit, Achimaş-Cadariu apud Universitatem Medicinae et Pharmaciae Napocensem medicinae studebat et ab anno 2000 studium gynaecologiae coepit. Ab anno 2004 gynaecologus in clinica Claudiopolis operam dedit. Ab anno 2012 director Instituti Gynaecologici Claudipolitanae erat.

Cursus honorum 
Die 17 Novembris 2015 Dacianus Cioloş primus minister Romaniae eum novum ministrum valetudinis Romaniae nominavit. Achimaş-Cadariu nullius factionis sodalis est. Die 9 Maii 2016 se a magistratu ministri recessit, quod propter res duae insignes infamiae vituperabatur: Primo notum factum est sceleratos homines antiseptica diluta valetudinariis multis Romaniae maximo pretio per aliquot annos vendidisse. Haec fieri potuit, quod duces et medici horum valetudinariorum ab his sceleratis pecuniam accepissent. Deinde Patricius Ekeng pedilusor inter ludum sui gregis Dinamo Bukarest hypertrophia cardiali affectus corruit neque servatus est, quod in curru valetudinario instrumenta necessaria non suppetebant. Dacianus Cioloş primus minister eodem die ministerium valetudinis pro tempore suscepit.

Nexus externi 
 Biographia apud economia.net

Notae 

Alumni Universitatis Medicinae et Pharmaciae Napocensis
Medici Romaniae
Ministri valetudinis Romaniae